Diari Oficial de la Generalitat Valenciana


Sumari del DOGV 6734, del 14-03-2012 (2012/2096)

Notificació de la sentència dictada en el judici ordinari número 319/2010.
--------------------------------------------------------------------------

### Dades del document

Número de DOGV
:   6734

Data del DOGV
:   14-03-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/2096


Organisme emissor
:   Jutjat Mercantil Número 3 d'Alacant

Tipus de document
:   Edicte

Notificació de la sentència dictada en el judici ordinari número 319/2010. [2012/2096]  
Judici ordinari 000319/2010   
Secció: -  
Demandant: Raminatrans, SL.  
Procuradora: Maria Irene Tormo Moratalla.   
Demandat: Je Ne Sais Interior Design, SL.  
Procurador/a: -  
En aquest procediment de judici ordinari, seguit a instàncies de Raminatrans, SL, contra Je Ne Sais Interior Design, SL, s'ha dictat la sentència que, literalment, és com segueix:  
«Sentència número 162/2011  
Magistrat jutge que la dicta: Luis Seller Roca de Togores.  
Elx, 3 d'octubre de 2011  
Luis Seller Roca de Togores, magistrat titular del Jutjat Mercantil número 3 d'aquesta ciutat, he vist aquest judici ordinari registrat amb el número 319/2010, seguit a instàncies de Raminatrans, SL, representada per la procuradora la senyora Tormo Moratalla i assistida pel lletrat Slema García Faria, contra la mercantil Je Ne Sais Interior Design, SL, en rebel·lia processal, sent-ne l'objecte del judici la reclamació derivada de comissió de transport marítim.   
Dispositiva   
Estime la demanda interposada per la procuradora la senyora Tormo Moratalla, en nom i representació de Raminatrans, SL, contra Je Ne Sais Interior Design, SL, i condemne aquesta a pagar a la demandant l'import de 15.141,65 euros més els interessos legals establits en l'article 4 de la Llei 3/2004, fins a la data d'aquesta sentència. A la quantitat resultant s'aplicarà l'interés legal elevada en dos punts de conformitat amb l'article 576.1 de la Llei d'Enjudiciament Civil.   
Condemne la demandada a pagar les costes d'aquest procediment.  
  
Mode d'impugnació: mitjançant un recurs d'apel·lació davant de l'Audiència Provincial d'Alacant: (art. 455 de la nova Llei d'Enjudiciament Civil).   
El recurs s'ha de preparar mitjançant un escrit que cal presentar en aquest Jutjat dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, on es manifeste la voluntat de recórrer, amb la indicació dels pronunciaments que s'impugnen (art. 457.2 de la nova Llei d'Enjudiciament Civil).   
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat.   
Cal constituir el dipòsit ingressant la quantitat esmentada en el banc Banesto, en el compte corresponent a aquest expedient (2294314952 EEEE AA) indicant, en el camp "Concepte" el codi "02 civil-apel·lació", i la data de la resolució objecte de recurs amb el format dd/mm/aaaa.   
  
En el cas de realitzar l'ingrés mitjançant una transferència bancària, després d'emplenar el codi de compte corrent (CCC, 20 dígits), indicarà, en el camp "Concepte", el número de compte, el codi i la data en la forma exposada en el paràgraf anterior.   
En cap cas serà admesa una consignació per un import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.   
Estan exceptuades de l'obligació de constituir el dipòsit les persones que tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors».  
I atés que el demandat esmentat, Je Ne Sais Interior Design, SL, es troba en parador desconegut, s'expedeix aquest edicte a fi que valga de notificació de forma deguda.  
  
Elx, 8 de febrer de 2012.- El secretari judicial: José Cuellar Otón.